**„VESELA UMETALJKA“**

Potrebni materijali: kartonska kutija, boje, kolaž papir ili stari časopisi, mali nožić, selotejp.

Na kutiji iscrtajte, pa nožićem izrežite otvore raznih veličina. Kutiju i otvore možete zajedno s djecom ukrasiti po želji. Od papira oblikujte male i velike kuglice (loptice), koje možete oblijepiti selotejpom da budu čvršće. Djeca će uživati otkrivajući kroz koji otvor mogu ubaciti pojedinu kuglicu (lopticu).

Ovom igrom kod djece potičemo logičko razmišljanje - uočavanje odnosa veličina i boja, potičemo razvoj fine motorike i okulomotorne koordinacije.

**„CVJETNA LIVADA“**



Potrebni materijali: kutija za jaja, drveni štapići, kolaž papir, ljepilo (selotejp).

Od kolaž papira izrežite cvjetiće u raznim bojama i veličinama, pa ih selotejpom učvrstite na štapiće. Na kutiji od jaja izbušite male otvore u koje će djeca „saditi“ cvjetiće po zadanoj boji (kako ste obilježili otvore).

Ovom igrom kod djece potičemo razvoj okulomotorne koordinacije, učvršćujemo spoznaje o bojama (uočavanje i imenovanje boja) i osiguravamo osjećaj zadovoljstva i sreće sudjelovanjem u zajedničkoj igri s roditeljima.

DOMAĆI PLASTELIN (masa za modeliranje)

Recept :

> 400 g oštrog brašna


> 130 g soli

* 40 g limunske kiseline
* 400 ml vode
* 5 žlica ulja
* boja po želji

Kako pripremiti ?:

* 400 ml vode i 5 žlica ulja staviti kuhati te dodati boju po želji
* Kada voda zavrije, lagano umiješajte suhe sastojke i miješajte pjenjačom, a odmah po zgušnjavanju ugasite i dalje mijesite tijesto rukama

( obavezno stavite dvostruke rukavice)

npr;



* u plastelin dodate boju po želji ( u primjeru drveta to je zelena i smeđa)
* sa vašim djetetom oblikujete nekoliko manjih i većih kuglica za krošnju
* za deblo razvaljajte plastelin i izrežite plastičnim ili drvenim predmetom
* uživajte u svojim vlastitim maštovitim rukotvorinama
* evo još nekoliko ideja za modeliranje:



* Kod djeteta razvijamo osjetljivost za oblikovanje u prostoru i finu motoriku šake i prstiju

LEPTIR (ukras)

Potrebno vam je:

* papirnati ubrus, maramica ili papir
* boja (vodene, flomaster ili tempere)
* kvačice za veš
* špaga za izraditi ticala

Kako izraditi leptira?

* obojite nekoliko papira
* na kvačici nacrtajte oči nos i usta
* izrežite špagu za ticala
* obojani papir savijajte kao da radite lepezu
* zakvačite kvačicom dva papira i evo leptira





* Kod djeteta potičemo maštu, vizualnu percepciju, finu motoriku, i likovni senzibilitet za različita sredstva i materijale

POKRIVALJKE S MOTIVIMA

( ŽIVOTINJE, HRANA, VOZILA, ODJEĆA)

Potrebni materijal:

* kartonski podložak i kružići
* škare, lijepilo i flomaster
* sličice iz časopisa, letaka, možete i isprintati



Kako izraditi?;

* Izrežite škarama podložak i nekoliko kružića na koje ćete lijepiti razne motive
* motivi moraju biti u paru jer jedan lijepite na podložak, a drugi motiv na kružić i dijete ga pridružuje
* flomasterom možete označiti mjesto na podlošku gdje se stavlja kružić tako da ga iscrtate
* zanimljiva igra grupiranja može početi

Dijete razvija:

vizualnu percepciju, uočava sličnosti i razlike, počinje grupirati prema kriteriju, pridružuje te bogati svoj rječnik